Woord: alfabet - Maroela Media
letters van 'n taal in volgorde
Ons ABC kan net sowel die os, huis genoem gewees het. Grieks alpha, beta was in Hebreeus alef ("os"), beth ("huis"), na aanleiding van die Fenisiese simbole vir die letters.
Dié verruimende inligting is wyd bekend, maar daar is 'n Engelse stertjie aan. Talle der talle kere word die naam van 'n Engelse winkel as Ye olde shoppe aangedui. Die ou Engelse alfabet het 'n ekstra letter gehad, naamlik thorn. Dit het die th-klank soos in die woord this verteenwoordig, en het só gelyk: Þ As dit geskryf is met die ringetjie van die Þ oop, het dit na 'n Y telyk, en vandaar die Ye, in plaas van The (Þe).
Dié taalbrokkie is oorspronklik gepubliseer in dr Anton Prinsloo se boek, 'n Dief aan die Kers – skelm woorde deur die eeue (uitgegee deur NB Uitgewers)
Koop die boek: Graffiti Boeke
Woord van die week: emosie
WAT Woord van die week: ramkat
Bosbok · 3 jare gelede
Ek het die stukkie nou n paar keer gelees, maar vang sowaar nie waar die laaste paragraaf inpas by die ontstaan van die woord alfabet nie. Omtrent n toffie vir my op die Vrydag :)
Ons vra om verskoning vir enige verwarring op so lekker Vrydag!
Die stukke oor die "Ye" is sommer net 'n ekstra interessante stertjie wat dr. Anton Prinsloo bygevoeg het – omdat die "Ye" so verkeerdelik uit die alfabet opgeneem is, en mense vandag nog steeds laat kopkrap.